section_heading: Pokretljivost
paragraph_text: Sprut-SD može biti dopremljen zrakoplovom do ratne zone i ispušten padobranom zajedno s posadom koja je u vozilu. Kratko nakon spuštanja, spreman je za borbu. Vozilo pokreće dizelski motor snage 510 KS. Za brzo kretanje po autocesti bez oštećivanja kolnika, na njega se može ugraditi poseban komplet gusjenica s gumenim umetcima. Za kretanje po dubokom snijegu, močvarnom tlu ili pijesku, mogu se montirati šire gusjenice. Može prijeći vodenu prepreku bez pripreme i ima mogućnost plutanja. Plovna brzina mu je do 10&nbsp;km/h, a za vrijeme plovidbe može ispaljivati granate. Sprut-SD se samostalno može popeti na desantni brod s vode snagom svojeg motora.